CELEX: 32012R0696
Language: et
Date: 2012-07-25 00:00:00
Title: Komisjoni rakendusmäärus (EL) nr 696/2012, 25. juuli 2012 , teatavate kaupade klassifitseerimise kohta kombineeritud nomenklatuuris

31.7.2012   
            
            
               ET
            
            
               Euroopa Liidu Teataja
            
            
               L 203/30
            
         KOMISJONI RAKENDUSMÄÄRUS (EL) nr 696/2012,
   25. juuli 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Sisetallad, mis koosnevad elastsest kaheharulisest teras(leht)vedru osast ja eri materjalist vahetatavast pehmest padjandist.
                  Sisetallad komplekteeritakse tarbija jalajäljendi ja kehakaalu järgi.
                  Sisetallad on välja töötatud labajala ja kogu keha koormuse vähendamiseks. Sisetaldade kolme punkti toetussüsteem peab toetama, liigutama ja tugevdama sidemeid, kõõluseid ja lihaseid. See toimib amortisaatorina, jaotab keharaskuse ühtlaselt kogu labajala ulatuses ning võib kompenseerida lampjalgsusest tulenevaid vaevusi. Pehme padjand masseerib jalatalda.
                  
                      (1) Vt foto.
               
               
                  6406 90 50
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6406, 6406 90 ja 6406 90 50 sõnastusega.
                  Sisetallad ei ole ette nähtud ortopeediliste vaevuste korrigeerimiseks, sest need ei ole spetsiaalselt kohandatud defektide jaoks, mida nendega püütakse korrigeerida, vaid labajala ja keha mugavuse parandamiseks ning esinevatest probleemidest tingitud kahjulike mõjude vähendamiseks (vt grupp 90, märkus 6).
                  Toodet ei või seepärast klassifitseerida rubriiki 9021 kuuluvaks ortopeediliseks abivahendiks.
                  Seega tuleb sisetallad eemaldatavate sisetaldadena klassifitseerida CN-koodi 6406 90 50 alla.
               
            
         
      
         (1)  Foto on üksnes illustratsiooniks.